Fabio Capello

Fabio Capello (født 18. juni 1946) er en italiensk fotballtrener og tidligere fotballspiller som er hovedtrener for den kinesiske klubben Jiangsu FC.

I sin aktive karriere spilte han for SPAL 2013, AS Roma, Juventus og AC Milan, noe som resulterte i ni Serie A-titler og seks triumfer i Coppa Italia. Senere har han trent de tre sistnevnte klubbene, i tillegg til Real Madrid. Inntil nylig trente han Englands herrelandslag i fotball.

Capello er ansett som en av de beste trenerne i verden, basert på det han har oppnådd i de klubbene han har vært. Han har vunnet Serie A som trener i alt syv ganger: fire med Milan (1991–1992, 1992–1993, 1995–1996), én med Roma (2000–2001) og to med Juventus (2004–2005, 2005–2006). Titlene han vant som Juventus-trener har dog senere blitt trukket tilbake, på grunn av dommerskandalen som rammet italiensk fotball. Denne resulterte i tillegg i at Juventus ble tvangsdegradert til Serie B foran sesongen 2006–2007. I tillegg har han blant annet vunnet La Liga med Real Madrid (i 1996–1997, 2006–2007) og Mesterligaen med Milan i 1994. Han førte også Milan fram til finalen i Champions League i 1993 (tap for Marseille) og 1995 (tap for Ajax).

Juventus' tvangsdegradering var bakgrunnen for at Capello sa opp som treneri klubben, og igjen overtok ansvaret i Real Madrid, 2. juli 2006. Han fikk følge av keepertrener Franco Tancredi.

Fabio Capello var ansatt som Englands landslagstrener fra 7. januar 2008 fram til 8. februar 2012; han trakk seg som følge av uenighet med det engelske fotballforbundet. Capello ledet Englands herrelandslag i fotball i VM 2010.

Referanser

Eksterne lenker 
 

Italienske fotballspillere
Italienske fotballtrenere
Spillere i Fotball-VM 1974
Trenere i Fotball-VM 2010
Trenere i Fotball-VM 2014
Fotballspillere for SPAL 1907
Fotballspillere for AS Roma
Fotballspillere for Juventus FC
Fotballspillere for AC Milan
Fotballtrenere for AC Milan
Fotballtrenere for AS Roma
Fotballtrenere for Juventus FC
Fotballtrenere for Real Madrid CF
Fotballtrenere for Jiangsu Suning FC
Trenere for engelske fotballandslag
Trenere for Russlands herrelandslag i fotball
Personer fra provinsen Gorizia